Iktatószám: HIV/7446-6/2024.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testületének**

**2024. szeptember 26-i nyilvános ülésére**

**Tárgy:** Hévíz Város Önkormányzat 2024. évi költségvetéséről szóló 1/2024. (II.08.) rendelet módosítása

**Az előterjesztő:** Papp Gábor polgármester

**Készítette:** Szintén László közgazdasági osztályvezető

Boros Lajosné számviteli ügyintéző

**Megtárgyalta:** Pénzügyi, Turisztikai és Városfejlesztési Bizottság,

Emberi Erőforrások Bizottság,

Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**BEVEZETŐ**

Tisztelt Képviselő-testület!

Az önkormányzat gazdálkodásának jogszabályi háttere lényegében továbbra sem változott az elmúlt évekhez képest. Az államháztartásról szóló 2011. évi CXCV. törvény (továbbiakban Áht.) 34. § (1) bekezdése alapján a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról - (2) és (3) bekezdésben meghatározott kivétellel – a képviselő-testület dönt.

A helyi önkormányzat költségvetési rendelete lehetővé teheti a polgármester számára a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.

Az Áht. 34. § (4) bekezdés szerint a képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyalmódosítja költségvetési rendeletét.

Ha év közben az Országgyűlés, a helyi önkormányzatot érintő módon a támogatások előirányzatait zárolja, azokat csökkenti, törli, akkor az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

A (3) bekezdés szerint a helyi önkormányzati költségvetési szerv bevételi és kiadási előirányzatait – a Kormány rendeletében meghatározott esetben – a helyi önkormányzati költségvetési szerv saját hatáskörében módosíthatja, kiadási előirányzatokat egymás között átcsoportosíthatja.

Hévíz Város Önkormányzat 2024. évi költségvetéséről szóló 1/2024. (II. 08.) rendelet módosítása vált szükségessé. A jelenlegi módosítás elsősorban a működési bevételi és kiadási előirányzatok realizálását, az államháztartáson belülről és kívülről átvett; államháztartáson belülre és kívülre átadott pénzeszköz előirányzott összegének módosulását, a felhalmozási kiadási előirányzatok változását, valamint a Képviselő-testületi döntések költségvetési rendeleten való átvezetését tartalmazza.

**2.**

**BEVÉTELEK**

Az önkormányzat és intézményei bevételi főösszege jelen rendelet módosítás hatására 18 330 ezer forinttal nő, pénzforgalmi szempontból működési bevételek előirányzata 4 206 ezer forinttal nő, a felhalmozási bevételek előirányzata nem változik, a finanszírozási bevételek emelkedése pedig 14 124 ezer forint.

Az **Önkormányzat** bevételi főösszege előirányzata 18 307 ezer forinttal nőtt, mely majdnem a teljes változást lefedi. A pénzforgalmi bevételi előirányzatát néhány tényező befolyásolta, melyek következtében a működési egyenlege 4 184 ezer forinttal növekedett.

Az *állami támogatásokat* érintően tárgy évben is vannak és lesznek változások, de még nem minden adat ismert.

* Évente két alkalommal (májusban és októberben) a jogszabály lehetővé teszi az állami támogatás tervezésekor közölt mutatószámok módosítását a már ismert tényadatok alapján. A 2024. májusi felmérés eredményeként összsen 850 ezer forint többlettámogatásban részesült az önkormányzat (a bölcsőde, a szociális ellátás és a gyermekétkeztetés támogatásváltozásának egyenlege).
* A szociális tűzifa biztosítására 3 254 ezer forint támogatásban részesült az önkormányzat.
* Könyvtári érdekeltséget növelő támogatás igénylése megtörtént, de összege még továbbra sem érkezett még meg az önkormányzat számlájára.

A működési célú, államháztartáson belüli támogatások között a "Válaszd a hazait!" pályázat 2023. évi elszámolás alapján ténylegesen 7 980 ezer forint került átutalásra.

A finanszírozási bevételekben történő 14 123 ezer forint módosulást a közfoglalkoztatás nettó finanszírozás megelőzése jelenti.

Az **Intézmények** költségvetésénekbevételi oldala két intézmény esetben módosult:

* A Polgármesteri Hivatal esetében a 2024. június 9-dikére kitűzött Európai Parlament tagjainak, a helyi önkormányzati képviselők és a polgármesterek, valamint a nemzetiségi önkormányzati képviselők közös eljárásban tartott általános választásával kapcsolatban a helyi választási iroda részére megállapított támogatás elszámolása után 18 ezer forint került visszafizetésre. Igazgatási szolgáltatási díjként 40 ezer forint realízálódott.
* TASZII esetében az előző évi költségvetési maradvány igénybevétele soron kerekítésből adódóan 1 ezer forint változás történt az intéményfinanszírozás terhére.

**3.**

**KIADÁSOK**

Az önkormányzat és intézményei kiadási főösszege a bevételi főösszeggel megegyezően jelen rendelet módosítás hatására intézményenként eltérő, de összességében 18 330 ezer forinttal nőtt, pénzforgalmi szempontból működési kiadási előirányzata 3 403 ezer forinttal, a felhalmozási kiadások előirányzata pedig 804 ezer forinttal nőtt.

Az **Önkormányzat** működési pénzforgalmi kiadásai összességében 3 381 ezer forinttal felhalmozási pénzforgalmi kiadásai pedig 804 ezer forintal nőttek, melyek részleteit a képviselő-testület által meghozott döntések, valamint a pályázatok és a beruházások megvalósítása során felmerült működési és felhalmozási kiadások közötti átcsoportosítások határozzák meg.

*A személyi kiadások és szorosan kapcsolódó munkaadót terhelő járulékok növekedését első sorban* az Interreg Europe Digitalize pályázat keretében kifizetendő megbízási díj és járuléka okozza. A pályázat utófinanszírozott.

A *dologi kiadások* változása összegszerűen nem jelentős (1 144 ezer forint csökkenés).

* Szociális tűzifára kapott támogatás felhasználásának előirányzata 3 254 ezer forint.

Soron belüli átcsoportosításokra nagyobb mértékben kiható tételek:

* G3R-078753 sz. hitelszerződésre vonatkozó kamatkorrekció 10 659 ezer forint,
* Interreg Europe Digitalize pályázat megvalósítása során felmerült dologi kiadások összege 14 199 ezer forint (pályázat utófinanszírozott).

Egyenlegére nagyobb mértékben kiható tételek:

* Deák téri épület tűzvédelmi megfeleltetésére 2 540 ezer forint átcsoportosítás a felhalmozási kiadások közé,
* Államháztartáson belüli kifizetésekre átcsoportosított összeg 982 ezer forint,
* Interreg Europe Digitalize pályázat keretében kifizetett megbízási díjra és járulékára átcsoportosított összeg 856 ezer forint.

Az *államháztartáson belülre történő* *működési célú támogatás* változását pályázatok elszámolása képezi, valamint:

* Keszthely és Környéke Többcélú Kistérségi Társulásnak a tervezetten túl 775 ezer forint került átutalásra a kötelezően ellátandó belső ellenőrzési feladatokra,
* Sármellék Község Önkormányzata részére kiegyenlítésre került köztemetése,
* 111/2024(VIII.29.) képviselő-testületi határozat alapján a gyermekorvosi ügyelet működésének támogatása 2024.09.01-2024.12.31-ig időszakra vonatkozóan.

A *Működési célú céltartalék és az általános tartalék*összegét befolyásolták a felsorolt, nem tervezett bevételek és kiadások változása, valamint az eddig felsorolt testületi döntések,kötelezettségek.

A polgármesteri keretből került finanszírozásra Immánuel Magyar-Izraeli Baráti Társaság 400 ezer forint összegű támogatása.

A B*eruházások* sorában az alábbi tételek eredményezték a változást:

- Zrínyi utca 48-60/A felújítása 2 477 ezer forint,

- Deák téri épület tűzvédelmi megfeleltetése 2 540 ezer forint,

- 92/2024(VI.27) képviselő-testületi határozat alapján térfigyelő kamerarendszer bővítés,

- Eszközbeszerzések előirányzatának terhére Városi könyvtárba polcrendszer készítése 427 ezer forint értékben.

Az **Intézmények** közül **a** **Polgármesteri Hivatal** esetében történt kisebb, 22 ezer forint értékű változás, mely a bevétel változás egyenlegének kiadási oldalon történő átvezetése.

**4.**

**LÉTSZÁM**

A költségvetési szervek létszámkerete 2024. január 1-jei időpontra 149 fő, melynek időbeli változását költségvetési szervenkénti megbontásban a 1/2024 (II.08.) költségvetési rendelet 21. mellékletében követhető.

**5.**

**ÖSSZEFOGLALÓ**

A jelen előterjesztéssel benyújtott - 2024. évi költségvetés módosításáról szóló - rendelettervezet a város költségvetését 4 561 786 ezer forint bevételi és ugyanannyi összegű kiadási fő összegre módosítja.

Általános indokolás

Hévíz Város Önkormányzat Képviselő-testülete megalkotja a 2024. évi költségvetési rendelet módosításáról szóló önkormányzati rendeletét.

Részletes indokolás

**1. § -3. §**

A költségvetési bevételek és kiadások módosulásának átvezetése.

**4. § -6.§**

Az önkormányzat és a költségvetési szervek költségvetési főösszegének módosulásai.

**7. §**

Hatályba léptető rendelkezések.

Kérem a tisztelt Képviselő-testületet, hogy a – költségvetést módosító rendelettervezet és a tájékoztató mellékletek megismerése és megvitatása után – jelen előterjesztéssel benyújtott költségvetési rendeletmódosítást szíveskedjen elfogadni.

A költségvetési rendelet módosítása minősített többségi szavazattal fogadható el.

**6.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz Város Önkormányzat 2024. évi költségvetéséről szóló 1/2024. (II. 08.) rendelet módosítása

**Költségvetési hatása:** A 2024. évi költségvetési rendelet módosításáról szóló rendelet megalkotásához, módosításához kapcsolódó előzetes hatásvizsgálat során megállapítható, hogy az önkormányzatnak az államháztartásról szóló 2011. évi CXCV. törvény 34. §-ában foglalt lehetősége és egyben kötelezettsége, hogy a költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításokról a Képviselő-testület döntsön. A rendeletmódosításra legalább negyedévenként a képviselő-testület döntése szerinti időpontokban, de legkésőbb az éves költségvetési beszámoló elkészítésének határidejéig kerülhet sor.

**Rendelet megalkotásának szükségessége:** A rendeletmódosításról szóló rendelet megalkotásának elmaradása esetén a Képviselő-testület által évközben hozott határozatokban szereplő – az eredeti költségvetésben még nem nevesített - feladatok megvalósításához nem áll rendelkezésre előirányzat. Emiatt a működési és beruházási feladatok végrehajtása nem lehetséges. Az évközben folyósított, az önkormányzatok általános és ágazati feladatokat finanszírozó támogatásainak összege, a kiegészítő támogatások összege, az Áht-n belülről és kívülről átvett pénzek összege, egyéb működési és felhalmozási többletbevételek, - rendeletmódosítás hiányában nem kerülnek átvezetésre az önkormányzat költségvetéséről szóló rendeleten. Emiatt a költségvetési bevétel nem a valós képet mutatná, illetve évközi döntések esetében, a végrehajtás során felmerülő kiadásokra nem állna rendelkezésre a megfelelő előirányzat.

**A jogszabály alkalmazásához szükséges személyi, szervezeti, tárgyi és pénzügyi feltételek**: Jelen költségvetés-módosítási rendelettervezet az Önkormányzatra, és valamennyi intézményére vonatkozóan tartalmaz működési, valamint az Önkormányzat esetében felhalmozási kiadási előirányzat módosítást, illetve a felhalmozási célok közötti átcsoportosítást. A módosítás érinti a személyi juttatásra és munkáltatót terhelő szociális hozzájárulási adóra, dologi kiadásokra, az egyéb működési kiadásokra és a felhalmozási kiadásokra vonatkozó előirányzatokat. Módosul a finanszírozási bevétel és kiadások tervezett összege.

A tárgyi feltételek vizsgálata nem értelmezhető a rendelet megalkotása kapcsán, a pénzügyi feltételek vizsgálatára pedig azért nincs szükség, mivel a pénzügyi feltételeket maga a költségvetés határozza meg.

A költségvetési rendeletmódosítás társadalmi, gazdasági, környezeti és egészségi hatása csupán közvetett, a társadalom és a gazdaság egy szűkebb körét, a város és vonzáskörzetéhez tartozó lakosságot érinti a benne foglalt feladatok és célok megvalósítása érdekében.

**7.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Boros Lajosné | Számviteli ügyintéző |  |  |
| Szintén László | Közgazdasági osztályvezető/pénzügyi ellenőrzés |  |  |
| Dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Gönye József | GAMESZ igazgató |  |  |
| Hermann Katalin | FGYMK igazgató |  |  |
| Varga András | TASZII intézményvezető |  |  |